Document ID: /roh_data/filtered/fineweb-2-filterrobots_roh.jsonl.gz/34435

Co sa sviluppa la natira senza l’influenza da l’uman? La perscrutaziun da basa e la perscrutaziun da lunga durada gidan a chapir ils process cumplexs.
Scienziadas e scienziads da divers instituts da perscrutaziun nizzegian quest laboratori al liber unic per s’acquistar enconuschientschas davart il svilup da las spezias e las midadas dals spazis da viver en las Alps. Ils disturbis umans minimals e las activitads da perscrutaziun da blers onns entras anteriuras generaziuns da scienziads, porschan cundiziuns idealas per las pli differentas disciplinas da perscrutaziun.
Las retschas da datas dal Parc Naziunal, rimnadas durant blers onns, èn unicas ed accentueschan sia impurtanza sco lieu da perscrutaziun attractiv.
Las emprimas surfatschas d’observaziun permanentas èn vegnidas endrizzadas gia il 1917 e vegnan perscrutadas e documentadas dapi lura regularmain.
Ils perscrutaders en il Parc Naziunal portan ina fascha da colur enturn il bratsch ed infurmeschan gugent davart lur activitads.
Ulteriuras infurmaziuns: scienza